# אלי עמיר

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אלי עמיר, (נולד ב-1937), סופר ישראלי יליד עיראק.

אלי עמיר נולד בבגדד ב-1937. בגיל 13 עלה ארצה והתחנך בשומריה שבקיבוץ משמר העמק. בשנים 1964-1968 שימש כעוזר ראשי ליועץ ראש הממשלה לענייני ערבים. מילא כמה תפקידים בכירים במשרד הקליטה, ובהם גם המנכ"ל. היה גם שליח ומנהל הפדרציה הספרדית בארצות הברית.

ספרו הראשון, "תרנגול כפרות", יצא לאור ב-1983. הצלחתו הגדולה של הספר, אשר זכה לכמה מהדורות, מיקדה את תשומת הלב באיכויותיו הספרותיות כרומן. הספר זכה בפרס יובל החמישים לעליית הנוער ובפרס לספרות יהודית במקסיקו.

בראיון למוסף הספרותי של "הארץ", ב-8 בפברואר 1985, מספר אלי עמיר כי החל לכתוב את ספרו עוד ב-1970. הוא מספר שמטבעו הוא איננו קל כתיבה. בספר "תרנגול כפרות" אלי עמיר חיפש מוטיבים, אשר יבטאו את המשבר של מזרח מול מערב, עולה חדש מול ותיק, חזק מול חלש, ילד שנזרק לעולם חדש.

אלי עמיר היה נער צעיר כאשר עלה מעיראק. לדבריו, חסרה לו השכלה תורנית ועברית שורשית. הדבר מתבטא, לדעתו, גם בכתיבתו. עד היום ערבית היא שפת אמו. שנותיו במשמר העמק היו חשובות, מכריעות וקשות, אך לא יפות. הכאב הגדול ביותר לאדם הוא פסילת תרבות. לא הייתה ברירה. בקיבוץ דרשו מהם הרבה; גם הם התגברו על בעיית הניתוק מהעבר. אלי נאלץ לשקר להוריו. הם לא ידעו את האמת. לדעת אלי עמיר, הכפייה התרבותית הייתה שגוייה, כי השמיטו מן האדם את שורשיו התרבותיים. הוא איננו רוצה להעתיק לכאן את הדגם העיראקי, אבל היה רוצה לקבל זמן להשתנות. לדבריו עיצבה התרבות המערבית את חייו הרציונליים: הספרות, התאטרון, המוזיקה, האומנות הפלסטית, הארכיטקטורה, אך בתחום הרגש עודנו שייך למזרח.

## [עריכה] ספריו

- תרנגול כפרות (1983) הוצאת עם עובד.
- מפריח היונים (1992) הוצאת עם עובד.
- אהבת שאול (1998) הוצאת עם עובד.
- יסמין (2005) הוצאת עם עובד.

## [עריכה] קישורים חיצוניים

- אלי עמיר בלקסיקון הספרות העברית החדשה
- אלי עמיר באתר המכון לתרגום ספרות עברית
- שושנה ויג, ספרות ופוליטיקה - ראיון עם הסופר אלי עמיר
- אלי עמיר - הנשיא התשיעי של מדינת ישראל, אתר המעלה את רעיון מועמדותו של עמיר לתפקיד נשיא המדינה

מקור: http://he.wikipedia.org../../../%D7%90/%D7%9C/%D7%99/%D7%90%D7%9C%D7%99_%D7%A2%D7%9E%D7%99%D7%A8.html

קטגוריות: סופרים ישראלים | סופרים עבריים | בוגרי השומר הצעיר

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש